Държавен вестник, бр. 84, 2025 г., стр. 9

БРОЙ  84	
Д Ъ Р Ж А В Е Н  В Е С Т Н И К 	
СТР.  9  
средства, стоки и пощенски пратки, както и 
агенциите и зоните, които ги обслужват при 
влизане или излизане;
„пристанище“ означава морско пристанище 
или пристанище на вътрешен воден басейн, 
където пристигат или откъдето отпътуват 
кораби, извършващи международни плавания;
„пощенска пратка“ означава адресиран 
артикул или пакет, пренасян от пощенските 
служби или чрез международни куриерски 
услуги;
„извънредна ситуация в областта на об­
щественото здраве от международно значе­
ние“ означава извънредно събитие, което се 
определя съгласно предвиденото в настоящите 
Правила:
i.  да представлява риск за обществе­
ното здраве за други държави при 
международно разпространение на 
болестта; и
ii. да изисква координиран междунаро­
ден отговор;
„наблюдение на общественото здраве“ 
означава мониториране на здравословното 
състояние на пътник във времето с цел оп­
ределяне на риска от предаване на болест;
„риск за общественото здраве“ означава 
вероятността от събитие, което може да 
пов­лияе неблагоприятно на здравето на на­
селението, с акцент върху такова, което може 
да има международно разпространение или 
да представлява сериозна и непосредствена 
опасност;
„карантина“ означава ограничаване на 
дейностите и/или отделяне от други лица на 
съмнителни лица, които не са болни, или 
отделяне на съмнителни багажи, контейнери, 
транспортни средства или стоки по такъв 
начин, че да се предотврати възможното раз­
пространение на инфекция или контаминация;
„препоръка“ и „препоръчан“ се отнасят за 
временни или постоянни препоръки, издавани 
съгласно настоящите Правила;
„съответни здравни продукти“ означава 
онези здравни продукти, които са необходими 
за отговор на извънредни ситуации в областта 
на общественото здраве от международно зна­
чение, включително пандемични извънредни 
ситуации, които могат да включват лекар­
ства, ваксини, диагностикуми, медицински 
изделия, продукти за контрол на векторите, 
лични предпазни средства, продукти за де­
контаминация, помощни продукти, антидоти, 
клетъчно- и геннобазирани терапии, и други 
здравни технологии;
„резервоар“ означава животно, растение или 
вещество, в които обикновено живее даден 
инфекциозен агент и чието присъствие може 
да представлява риск за общественото здраве;
„пътно транспортно средство“ означава су­
хопътно превозно средство, различно от влак;
„научно доказателство“ означава инфор­
мация, доказана въз основа на установени и 
приети научни методи;
„научни принципи“ означава приети чрез 
научни методики фундаментални природни 
закони и факти;
„кораб“ означава морски или плавателен 
съд за вътрешна навигация, който извършва 
международно плаване;
„постоянна препоръка“ означава необвърз­
ващ съвет, издаден от СЗО съгласно член 16 
относно настоящи специфични рискове за 
общественото здраве, относно подходящите 
рутинни или периодични здравни мерки, необ­
ходими за предотвратяване или намаляване на 
международното разпространение на болести 
и свеждане до минимум на въздействието 
върху международния трафик;
„надзор“ означава систематично текущо 
събиране, сравняване и анализ на данни за 
целите на общественото здраве и своевре­
менно разпространение на информация за 
общественото здраве с цел оценка и отговор 
на общественото здравеопазване, когато е 
необходимо;
„съмнителни“ означава лица, багажи, товар, 
контейнери, транспортни средства, стоки или 
пощенски пратки, за които държавата – страна 
по МЗП, счита, че са били изложени или е 
възможно да бъдат изложени на риск за об­
щественото здраве и че биха могли да бъдат 
възможен източник на разпространение на 
болестта;
„временна препоръка“ означава необвърз­
ващ съвет, издаден от СЗО в съответствие 
с член 15, за прилагане на ограничени във 
времето и в зависимост от конкретния риск 
мерки, в отговор на извънредна ситуация в 
областта на общественото здраве с междуна­
родно значение, за предотвратяване или огра­
ничаване международното разпространение на 
болестта и минимизиране на въздействието 
върху международния трафик;
„временно пребиваване“ има значението, 
определено в националното законодателство 
на съответната държава – страна по МЗП;
„пътник“ означава физическо лице, което 
осъществява международно пътуване;
„вектор“ означава насекомо или друго жи­
вотно, което обикновено пренася инфекциозен 
агент, представляващ риск за общественото 
здраве;
„верификация“ означава предоставяне на 
информация от държава – страна по МЗП, на 
СЗО, потвърждаваща състоянието на дадено 
събитие на територията или териториите на 
тази държава – страна по МЗП;